অসমৰ অয়ন গগৈ গোহাঞি নামৰ ৪ বছৰীয়া শিশুটোৱে তেওঁৰ অসাধাৰণ কৃতিত্বৰে নিজকে ভাৰতৰ ভিতৰতে কনিষ্ঠতম গ্ৰন্থকাৰ হিচাপে প্ৰতিষ্ঠা কৰিবলৈ সক্ষম হৈছে। গিনিজ বুক অব ৱৰ্ল্ড ৰেকৰ্ডছৰ ভাৰতীয় সংস্কৰণ ইণ্ডিয়া বুক অব ৰেকৰ্ডছে তেওঁক এই কৃতিত্ব প্ৰদান কৰিছে। অয়ন হৈছে কেজি-২ৰ ছাত্ৰ আৰু তেওঁ লিখা হানিক ’ ম (Honeycomb) নামৰ সাধুকথাৰ কিতাপখনৰ বাবে তেওঁক এই সন্মান দিয়া হৈছে। এই গ্ৰন্থখনত ৩০ টা সাধুকথা সন্নিবিষ্ট আছে আৰু ইয়াৰ ছবিসমূহ গ্ৰন্থকাৰে নিজেই অংকন কৰিছে। গ্ৰন্থখন প্ৰকাশ কৰি উলিয়াইছে নতুন দিল্লীৰ অথৰপ্ৰেছ পাবলিকেশ্যনে।